Mustafë Dervishi

Mustafë Dervishi (Shkodër, 1 janar 1920 - 26 korrik, 1943) ishte një inxhinier-arkitekt si dhe profesor në gjimnazin e Shkodrës, Kryetar i Qarkorit të Rinisë së Ballit Kombëtar për Qarkun Shkodër. Ra Dëshmor në luftën Nacional Çlirimtare në moshën 23 vjeçare, në krye të demonstratës më të madhe të organizuar në Shkodër, si organizator dhe lider i saj. Ishte shok shkolle me Qemal Stafën, Vojo Kushin, Nuri Llazanin dhe pavarësisht idealeve të ndryshme u përpoq të bashkërendonte me to energjitë mbështetur në urrejtjen e përbashket që ushqenin kundër pushtuesit.

Revista e organizatës Balli Kombëtar "Robni o Liri", që u botua në Shkodër, në klandestinitet, në mars 1944, botoi vjershën me titull "Mustafë Dervishit" që i kushtohej këtij dëshmori. 



Kjo poezi botohej tok me: 
 Dekalogun e organizatës nacionaliste "Balli Kombëtar";
 Artikullin "Bashkimi" të autorit "Roja", pseudonim i Lec Kurtit 
 Artikullin "Kali i Trojës në Kalanë e Shqipeve" te Luigj Tonit
 Kujtesën: Qytetarë! Kujtoni me nderim luftëtaret e Ballit Kombëtar që ranë dëshmorë.

 Referime 

Kategoria:Lindje 1920
Kategoria:Vdekje 1943
Kategoria:Njerëz nga Shkodra
Kategoria:Balli Kombëtar